Na osnovu člana 29 stav 2Zakona o državnoj imovini ("Sl. list Crne Gore", br. 21/09 i 40/11), člana 38 stav 1 tačka 9 Zakona o lokalnoj samoupravi ("Sl. list Crne Gore", broj 02/18) i člana 48 stav 1 tačka 12 Statuta Glavnog grada (Sl. list RCG-Opštinski propisi", broj 28/06 i "Sl. list Crne Gore- Opštinski propisi", br. 39/10, 18/12 i 38/17), Skupština Glavnog grada - Podgorice, na sjednici održanoj 27. i 28.decembra 2018. godine, donijela je

### O D L U K U

**o davanju saglasnosti za zasnivanje stvarne službenosti na neodređeno vrijeme uz naknadu na dijelu katastarske parcele broj 2090/975 KO Podgorica III**

**Član 1**

Glavni grad – Podgorica, kao nosilac prava raspolaganja, daje saglasnost za zasnivanje stvarne službenosti na dijelu katastarske parcele broj 2090/975 KO Podgorica III, radi postavljanja napojnih NN kablova za napajanje električnom energijom objekata na urbanističkim parcelama broj 12 i broj 13, u zahvatu Detaljnog urbanističkog plana “Konik – Stari aerodrom” – izmjene i dopune.

**Član 2**

Ovlašćuje se Direkcija za imovinu Glavnog grada da zaključi ugovor o zasnivanju stvarne službenosti na neodređeno vrijeme uz naknadu, sa privrednim društvom “Crnogorski fond za solidarnu stambenu izgradnju” d.o.o, kojim će biti regulisana obaveza da se nepokretnosti, nakon završetka radova (iskopa i postavljanja kablova), vrate u prvobitno stanje, kao i obaveza plaćanja naknade u skladu sa procjenom Komisije za procjenu vrijednosti građevinskog zemljišta i objekata u imovini Glavnog grada-Podgorice.

**Član 3**

 Ova odluka stupa na snagu osmog dana od dana objavljivanja u "Službenom listu Crne Gore - opštinski propisi".

Broj: 02-030/18-1517

Podgorica, 28. decembra 2018. godine

 **SKUPŠTINA GLAVNOG GRADA – PODGORICE**

 **PREDSJEDNIK SKUPŠTINE,**

 **dr Đorđe Suhih**